Konkursi - SAOPŠTENJE\nU okviru Projekta "Divac poljoprivredni fondovi u gradu Valjevo" - Fondacija "Ana i Vlade Divac" u saradnji sa gradom VALJEVO i JP "AGRORAZVOJ-VALJEVSKE DOLINE"- Valjevo 3.marta 2017. godine je potpisala Ugovor o poslovnoj saradnji.\nU duhu zajedničkih dogovora, a u skladu sa Ugovorom o poslovnoj saradnji - 9. marta 2017.godine je raspisan Konkurs za dodelu podsticajnih sredstava za razvoj ovčarstva kao poljoprivredene delatnosti za najmanje 10 poljoprivrednika/ca koji imaju mesto prebivališta na teritoriji grada Valjevo.\nNa Konkurs se prijavilo 46 porodica.\nUsled opravdanih razloga Ugovorne strane su raskinule Ugovor o poslovnoj saradnji. Iz napred navedenih razloga, Fondacija Ana i Vlade Divac ovim putem u ime sve tri strane potpisnice Ugovora obaveštava kandidate koji su podneli prijavu da neće doći do realizacije Projekta “Divac poljoprivredni fondovi u gradu Valjevo” .\nImajući u vidu dugogodišnju uspešnu saradnju Fondacije Ana i Vlade Divac i Grada Valjevo, uvereni smo da ćemo zajednički nastaviti da tražimo načine za unapređenje položaja poljoprivrednika u Valjevskom kraju.\nAna Koeshall, Direktor/Upravitelj